ທ່ານ John Kerry ກ່າວວ່າ ບັນດາສະມາຊິກອາຊ່ຽນ ຕ້ອງຮ່ວມມືກັນຄວບຄຸມ ຄວາມເຄັ່ງຕຶງ (ວີດີໂອ)
ລມຕ ຕ່າງປະເທດ ສຫລ ກ່າວວ່າ ບັນດາສະມາຊິກອາຊ່ຽນ ​ຕ້ອງ​ເຮັດ​ວຽກຮ່ວມ​ກັນ ​ເພື່ອ​ຄວບຄຸມຄວາມ​ເຄັ່ງ​ຕຶງ​ຕ່າງໆ ດ້ວຍ​ວິທີ​ທີ່​ສັນຕິ ​ແລະ​ ​ອີງ​ຕາມ​ກົດໝາຍ​ສາກົນ.
ລັດຖະມົນຕີຕ່າງປະເທດສະຫະລັດ ທ່ານ John Kerry ຊຸກຍູ້ ບັນດາ ພັນທະມິດໃນເອເຊຍປາຊີຟິກ ໃຫ້ຫລີກເວັ້ນ ອັນທີ່ທ່ານ ເອີ້ນວ່າ  ທີ່ອາດສາມາດເຮັດໃຫ້ບັນຫາ ຂັດແຍ້ງເລື້ອງດິນແດນ ໃນເຂດທະເລຈີນໃຕ້ ມີຄວາມຫຍຸ້ງຍາກ ສັບສົນ ຂຶ້ນຕື່ມນັ້ນ ທ່ານ Kerry ໄດ້ຮຽກຮ້ອງເຊັ່ນນັ້ນ ຢູ່ທີ່ປະເທດມຽນມາ ໃນວັນ ເສົາວານນີ້ ບ່ອນທີ່ທ່ານໄດ້ເຂົ້າຮ່ວມກອງປະຊຸມ ກັບບັນດາ ລັດຖະມົນຕີຕ່າງປະເທດ ຈາກສະມາຄົມບັນດາປະເທດເອເຊຍ ຕາເວັນອອກສຽງໃຕ້ ກໍຄືອາຊ່ຽນ ທ່ານ Kerry ກ່າວວ່າ ບັນດາສະມາຊິກຂອງອາຊ່ຽນຕ້ອງເຮັດວຽກຮ່ວມກັນ ເພື່ອຄວບ ຄຸມຄວາມເຄັ່ງຕຶງຕ່າງໆ ດ້ວຍວິທີທີ່ສັນຕິ ແລະ ອີງຕາມກົດໝາຍສາກົນ ທ່ານເວົ້າຕື່ມວ່າ ອາຊ່ຽນມີຄວາມຮັບຜິດຊອບ ທີ່ຈະຕ້ອງຮັບປະກັນຄວາມປອດໄພຂອງ ເສ້ນທາງທະເລທີ່ສຳຄັນໃນໂລກ ແລະທ່າເຮືອຕ່າງໆອີກດ້ວຍ ທາງຝ່າຍລັດຖະມົນຕີຕ່າງປະເທດຈີນ ທ່ານ Wang Yi ກ່າວວ່າ ລະດັບຂອງຄວາມເຄັ່ງ ຕຶງຢູ່ໃນຂົງເຂດ ຍ້ອນຂໍ້ຂັດແຍ້ງຕ່າງໆນັ້ນ ຖືກເຮັດໃຫ້ເປັນເລື້ອງທີ່ຮ້າຍແຮງ ເກີນ ຄວາມເປັນຈິງ ທ່ານ Wang ກ່າວອີກວ່າ ສະຖານະການຢູ່ທະເລຈີນໃຕ້ ແມ່ນຢູ່ໃນສະພາບທີ່ທຸ່ນທ່ຽງ ແລະ ວ່າ ປັກກິ່ງຢາກແກ້ໄຂຂໍ້ຂັດແຍ້ງຕ່າງໆ ກັບ ບັນດາເພື່ອນບ້ານ ໂດຍກົງ ຜ່ານການ ປຶກສາຫາລືແບບສັນມິດ ສະຫະລັດໄດ້ກ່າວຫາຈີນ ໃຊ້ກຳລັງທາງທະຫານ ເຂົ້າໄປຢືນຢັນສິດຂອງຕົນ ຢູ່ໃນເຂດ ແດນ ທີ່ມີການຂັດແຍ້ງເລື້ອງດິນແດນກັນ ກັບບຣູໄນ ມາເລເຊຍ ຫວຽດນາມ ແລະ ຟີລິບປິນ ໃນທະເລຈີນໃຕ້ນັ້ນ ແລະ ອ້າງເອົາກຳມະສິດແຂ່ງກັນ ກັບຍີ່ປຸ່ນ ໃນໝູ່ເກາະ ທີ່ບໍ່ມີຜູ້ຄົນອາໄສຢູ່ ທີ່ຕັ້ງຢູ່ທາງພາກຕາເວັນອອກສຽງເໜືອ ຂອງໄຕ້ຫວັນນັ້ນ ທ່ານ Kerry ພົບປະກັບ ທ່ານ Thein Sein ປະທານາທິບໍດີ ມຽມມາ